На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13 и 76/14), на предлог Министарства за рад, запошљавање, борачка и социјална питања,

Одбор за привреду и финансије одређује

ПРОГРАМ ЈАВНЕ РАСПРАВЕ  
О НАЦРТУ ЗАКОНА О СОЦИЈАЛНОМ ПРЕДУЗЕТНИШТВУ

1. У поступку припреме закона којим се уређује област социјалног предузетништва, Министарство за рад, запошљавање, борачка и социјална питања спроводи јавну расправу о Нацрту закона о социјалном предузетништву (у даљем тексту: Нацрт закона), који је саставни део овог програма.

2. Јавна расправа о Нацрту закона спроводи се у периоду од 2. до 23. новембра 2018. године.

3. Учесници у јавној расправи су представници државних органа, организација, привредног сектора, стручњаци у овој области и друге заинтересоване стране.

4. Програм јавне расправе о Нацрту закона биће објављен на интернет страници Министарства за рад, запошљавање, борачка и социјална питања www.minrzs.gov.rs и на порталу е-управе.

5. Предлози, сугестије и коментари достављају се Министарству за рад, запошљавање, борачка и социјална питања путем електронске поште на e-mail адресу: rad.zaposljavanje@minrzs.gov.rs или поштом на адресу: Министарство за рад, запошљавање, борачка и социјална питања, ул. Немањина 22-26, 11000 Београд, са назнаком: „За јавну расправу о Нацрту закона о социјалном предузетништву”.

6. Текст Нацрта закона биће представљен на Округлом столу под називом „Представљање и дискусија о Нацрту закона о социјалном предузетништву”, који ће се у организацији Министарства за рад, запошљавање, борачка и социјална питања одржати у:

- Крагујевцу, 13. новембра 2018. године, у периоду од 10,00 до 11,30 часова, ул. Др Зорана Ђинђића 10/IV;

- Новом Саду, 14. новембра 2018. године, у периоду од 10,00 до 11,30 часова, ул. Народног фронта 10;

- Београду, 16. новембра 2018. године, у периоду од 10,00 до 11,30 часова, ул. Ресавска 13-15;

- Нишу, 19. новембра 2018. године, у периоду од 11,00 до 12,30 часова, ул. Добричка 2;

- Новом Пазару, 20. новембра 2018. године, у периоду од 10,00 до 11,30 часова, ул. Стевана Немање бб (Зграда културног центра на I спрату).

7. По окончању јавне расправе Министарство за рад, запошљавање, борачка и социјална питања анализираће све примедбе, предлоге и сугестије учесника у јавној расправи и сачинити извештај о спроведеној јавној расправи о Нацрту закона.

8. Овај програм, ради реализације, доставити Министарству за рад, запошљавање, борачка и социјална питања, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-10403/2018

У Београду, 1. новембра 2018. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  | |  | | --- | | ПРЕДСЕДНИК ОДБОРА  Синиша Мали | |